#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottságának

### 2025. február 24-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. február 25-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

1. **A Bartók B. krt. 40., a Rohonci út, Perintparti sétány által határolt terület forgalmi rendjének megváltoztatása**

A Bizottság a 197/2024. (XII.17.) VISB számú határozat 5. pontjában arról döntött, hogy a Bartók B. krt. 40., a Rohonci út, Perintparti sétány által határolt területen 1900-700 óra között kizárólag személygépjárművek használhassák a parkolókat. Dr. Czeglédy Csaba képviselő úrhoz, valamint az Önkormányzathoz több lakossági kérés érkezett azzal kapcsolatosan, hogy az ott élők számára kerüljön biztosításra tehergépjármű parkolására engedély abban az esetben, ha a háztartásban egyéb gépjárművel nem rendelkeznek, továbbá a közszolgáltatást ellátó tehergépjárművek részére is biztosított legyen a parkolás.

Fentiekre tekintettel javaslom, hogy a „Kizárólag személygépjárművek részére 1900-700 óra között” közlekedési tábla kerüljön kiegészítésre „Kivéve engedéllyel” kiegészítő táblával. Az engedély kiadásának további feltétele, hogy a gépjármű összsúlya nem haladhatja meg a 3,5 tonna össztömeget.

1. **A Teleki Blanka utca forgalmi rendjének megváltoztatása**

Bokányi Adrienn képviselő asszonyt a Teleki Blanka utcában több lakó is megkereste, hogy az érintett útszakaszon mindennapos probléma a gyorshajtás. Javaslatot tett a balesetveszélyes helyzetek elkerülése érdekében egy forgalomlassító borda ideiglenes kihelyezésére. 2024. november 27-én az érintett utcában kihelyezésre került egy forgalomszámláló eszköz. A szenzor adatainak feldolgozása során egyértelműen kimutathatóvá vált, hogy a közlekedők több mint 40%-a 50 km/óra sebesség fölött haladt, ezért a Teleki Blanka utcában ideiglenesen egy „fekvőrendőr” került kialakításra. Az eszköz kihelyezését követően a mérési adatokból az volt tapasztalható, hogy a közlekedők 2%-a haladt a megengedett sebességhatár fölött. A forgalomlassító borda kiépítése plusz zajhatás és károsanyag-kibocsátással jár, ezért az ott élők aláírásukkal igazolták, hogy ettől függetlenül is egyetértenek a végleges kiépítéssel, az „Egyenetlen úttest” és a „30-as” sebességkorlátozó táblák kihelyezésével is.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságokat, hogy az előterjesztést megtárgyalni és a határozati javaslatokat elfogadni szíveskedjen.

**Szombathely, 2025. február „ ”**

 /: **Horváth Soma** :/

**I.**

**HATÁROZATI JAVASLAT**

**….…./2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Bartók B. krt. 40., a Rohonci út, Perintparti sétány által határolt területen jelenleg érvényben lévő, a 197/2024. (XII.17) VISB számú határozat 5. pontjában meghatározott „Kizárólag személygépjárművek részére 1900-700 óra között” közlekedési tábla kerüljön kiegészítésre „Kivéve engedéllyel” kiegészítő táblával azzal, hogy a gépjármű összsúlya nem haladhatja meg a 3,5 tonna össztömeget.
2. A Bizottság javasolja, hogy a Teleki Blanka utcában véglegesen kerüljön kiépítésre forgalomlassító eszköz, valamint „Egyenetlen úttest” és „30-as” sebességkorlátozó táblák kerüljenek kihelyezésre.

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** VISB 2025. február 25-i ülése

**II.**

**HATÁROZATI JAVASLAT**

**….…./2025. (II.25.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság úgy határoz, hogy a Bartók B. krt. 40., a Rohonci út, Perintparti sétány által határolt területen jelenleg érvényben lévő, a 197/2024. (XII.17) VISB számú határozat 5. pontjában meghatározott „Kizárólag személygépjárművek részére 1900-700 óra között” közlekedési tábla kerüljön kiegészítésre „Kivéve engedéllyel” kiegészítő táblával azzal, hogy a gépjármű összsúlya nem haladhatja meg a 3,5 tonna össztömeget.
2. A Bizottság úgy határoz, hogy a Teleki Blanka utcában véglegesen kerüljön kiépítésre forgalomlassító eszköz, valamint „Egyenetlen úttest” és „30-as” sebességkorlátozó táblák kerüljenek kihelyezésre.
3. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

 Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** 1. pont: azonnal

 2. pont: 2025. április 30.

 3.pont: azonnal